РЕГЛАМЕНТ (ЕО) № 249/2007 НА КОМИСИЯТА
от 8 март 2007 година
за изменение на Регламент (ЕО) № 1431/94 за определяне на подробни правила за прилагане в сектора на птичето месо на режима за внос, предвиден в Регламент (EО) № 774/94 на Съвета за откриване и предвиждане на управлението на определени тарифни квоти на Общността за птиче месо и други селскостопански продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 6, параграф 1 от него,
като взе предвид Регламент (ЕО) № 774/94 на Съвета от 29 март 1994 г. за откриване и предвиждане на управлението на определени тарифни квоти на Общността за висококачествено говеждо месо, за свинско месо, птиче месо, пшеница, лимец и трици, отпадъци и други остатъци (2), и по-специално член 7 от него,
като има предвид, че:
(1)
Тарифната квота на група номер 1, предвидена в приложение I към Регламент (ЕО) № 1431/94 на Комисията (3), с пореден номер 09.4410 и кодове по КН 0207 14 10, 0207 14 50 и 0207 14 70 (замразени части от пилета), е отпусната специално на Бразилия.
(2)
Споразумението под формата на размяна на писма между Европейската общност и Бразилия, което бе сключено в рамките на преговорите по член XXIV, параграф 6 и член XXVIII от Общото споразумение за митата и търговията (ГАТТ) от 1994 г., одобрено с Решение 2006/963/ЕО на Съвета (4), предвижда годишна тарифна квота за внос на птиче месо от 2 332 тона за определени замразени части от пилета (кодове по КН 0207 14 10, 0207 14 50 и 0207 14 70) със ставка от 0 %.
(3)
Целесъобразно е да се добави това количество към квотата на група номер 1.
(4)
Регламент (ЕО) № 1431/94 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1431/94 се заменя с текста, съдържащ се в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 март 2007 година.